சனிபகவான் ஜென்ம ராசியிலேயே சஞ்சரிப்பதால் உங்களுக்கு ஏழரை சனியில் ஜென்மசனி நடைபெறுகிறது. இதுமட்டுமின்றி வரும் 13-2-2019 முதல் சர்ப கிரகங்களான ராகு, கேது மாறுதலாகி ஜென்ம ராசியில் கேதுவும் 7-ஆம் வீட்டில் ராகுவும் சஞ்சரிக்க இருப்பதும் சாதகமற்ற அமைப்பாகும். இதனால் கணவன்- மனைவி இடையே தேவையற்ற வாக்கு வாதங்களும், நெருங்கியவர்களிடையே கருத்து வேறுபாடுகளும் உண்டாகும். திருமண சுப காரியங்களுக்கான முயற்சிகளில் தடைகளுக்குப்பின் அனுகூலங்களை அடைய முடியும். எதிலும் ஒருமுறைக்கு பலமுறை சிந்தித்து செயல்படுவது, பேச்சில் நிதானத்தை கடைபிடிப்பது உத்தமம். ஆடம்பர செலவுகளை குறைத்து கொண்டால் தேவையற்ற கடன்கள் உண்டாவதை தவிர்க்க முடியும்.